cyanic-selkie/wikianc huggingface dataset:
Laura Räty
Mielipiteet
Räty on ottanut kantaa pienituloisten verotukseen ja sosiaaliturvaan. Hänen mukaansa verotuksen ja tulonsiirtojen yhteisvaikutuksesta pienituloisilla veroprosentti voi olla jopa 90.
Laura Räty on pitänyt paljon esillä sosiaali- ja terveyspalveluita sekä niiden saatavuutta ja laatua. Räty on katsonut, että sosiaali- ja terveydenhuollon tärkein tehtävä tulevina vuosikymmeninä on pitää huoli siitä, että ihmiset saavat tarvitsemansa palvelut vaikuttavasti, laadukkaasti ja oikea-aikaisesti. Räty on käsitellyt suomalaiset sosiaali- ja terveydenhuollon tasa-arvoisuutta ja katsonut, että ongelmaan olisi saatavissa ratkaisua käyttämällä perusterveydenhuollossa enemmän valinnanvapautta. Räty on ehdottanut, että Suomessa voitaisiin ottaa mallia Ruotsista, jossa on perusterveydenhuollossa käytössä niin kutsuttu valinnanvapaus-malli, jossa kaikilla on samanlainen oikeus valita palvelunsa.
Kritiikki
Laura Räty sai osakseen laajaa kritiikkiä, kun hän ihmetteli julkisuudessa, kuinka moni suomalainen ansaitsee alle 2 100 tai 2 600 euroa. Rädyn mukaan vain hyvin pieni osa vanhemmista ansaitsee alle 2 600 euroa kuukaudessa, vaikka todellisuudessa tällaisten palkansaajien määrä on lähes 500 000. Räty pyysi myöhemmin kommenttejaan anteeksi.
Rädyn raha-asioista nousi kohu, kun paljastui, että Räty oli suunnitellut verotustaan lääkärinä työskennellessään vuosina 2007–2011. Räty oli muuntanut vuosina 2006–2009 sivutyönsä tuloja verottomiksi osingoiksi. Rädyn holdingyhtiö sai vuosina 2007–2011 noin 20 000 euroa verovapaita osinkoja DocOne Oy:stä sekä Terveyden tuottajat Oy:stä. Muuten yli puolet summasta olisi verotettu. Räty sanoi ettei enää ryhtyisi vastaavanlaisiin toimiin ja kertoi luopuneensa järjestelystä sen julkiseen asemaan sopimattomuuden vuoksi tultuaan valituksi Helsingin apulaiskaupunginjohtajaksi 2011.
Erottajan paloasema
pienoiskuva|Erottajan paloaseman piha vuonna 1909. Raskas höyryruisku vuodelta 1896 letkurattaineen. Kuva [[Signe Brander.]] Erottajan pelastusasema on Helsingin vanhin käytössä oleva pelastusasema. Se sijaitsee mäen päällä Kaartinkaupungissa Korkeavuorenkadun varrella lähellä Erottajaa. Se on valmistunut vuonna 1891, ja toimi Helsingin pääpaloasemana vuoteen 1975 asti. Punatiilisen paloasemarakennuksen on suunnitellut suomalainen arkkitehti Theodor Höijer. Sen torni kohoaa 42 metrin korkeuteen. Aseman alaisuuteen kuuluu myös Kaivopuiston meripelastusasema sekä Suomenlinnan pelastusasema. Aseman osoite on Korkeavuorenkatu 26. Asema oli remontissa vuonna 2011–2013. Remontin aikana aseman yksiköt olivat Jätkäsaaren pelastusasemalla. Perustason ambulanssi E HE 1322 on Jätkäsaaren pelastusasemalla. Asemalta käsin toimii myös Helsingin pelastuslaitoksen pelastussukellus.
Laura Räty
Kritiikki
Vuonna 2016 Rätyä kritisoitiin hänen päätöksestä siirtyä Helsingin kaupungin sosiaali- ja terveystoiminnasta vastaavan apulaiskaupunginjohtajan paikalta yksityisen Terveystalo-konsernin liiketoimintajohtajaksi, jossa hän mahdollisesti olisi jäävi ja hänellä olisi mahdollisuus käyttää aikaisemmin hankittuja julkisen sektorin sisäpiiritietoja sosiaali- ja terveyspalveluiden uudistamishankkeesta. Toimiessaan Terveystalon liiketoimintajohtajana Räty sai kritiikkiä ohjeistuksestaan Pohjois-Savon ja Varkauden Terveystalon lääkäreille lähettämään potilaat verovaroilla heidän omiin yksityisiin toimipisteisiinsä valinnanvapauden perusteella.
Yksityiselämä
Räty on ollut naimisissa vuodesta 2002 ja hänellä on kaksi tytärtä. Elokuussa 2016 hän jätti puolisonsa kanssa avioerohakemuksen. Myös Rädyn vanhemmat ovat lääkäreitä.
Räty kävi Ressun lukion, josta valmistui ylioppilaaksi vuonna 1997. Hänet valittiin Vuoden Ressuksi 2014.
Panagía Mavriótissan luostari
Luostari perustettiin Bysantin keisari Aleksios I Komnenoksen aikana eli 1081–1118. Kerrotaan, että se rakennettiin paikalle, jossa keisarin joukot kukistivat normannit vuonna 1083. Luostari on kärsinyt tuhoja osmanivallan aikana, ja rakennettu uudelleen. Se oli välillä autiona, mutta on käytössä jälleen vuodesta 1998. Luostarin Neitsyt Marian (Panagía) lisänimi Mavriótissa viittaa järven vastarannan Mavrochórin kylään.
Luostarin pääkirkko (katholikon) on yksilaivainen basilika. Sen itäpäässä on suuri apsis ja länsipäässä nartheks. Kirkon varhaisimmat seinämaalaukset ovat 1200-luvulta. Luostariin kuuluu myös Johannes Teologille (Ágios Ioánnis Theólogos) omistettu kirkko sekä museo ja näyttelytila.
Luostari juhlii vuosittain 15. elokuuta.
Universidad Nacional Mayor de San Marcos
Universidad Nacional Mayor de San Marcos tai UNMSM ("Kansallinen San Marcos yliopisto") on Perun pääkaupungissa Limassa toimiva yliopisto. Se perustettiin vuonna 1551. Tällä hetkellä yliopistossa on kahdeksan tiedekuntaa.
San Marcos yliopistossa on noin 40 000 opiskelijaa. Sen nykyinen rehtori on Ilse Wisotzki.
FC Warrior Valga
FC Warrior Valga on jalkapalloseura Tallinnasta, Virosta. Seuran miesten edustusjoukkue pelaa maan viidenneksi korkeimmalla sarjatasolla III liigassa. Seura perustettiin vuonna 1997 nimellä FC Valga Valgan kaupungissa, mutta muutti sittemmin Tallinnaan. Nykyisen nimensä se otti käyttöön kaudeksi 2006.
First Air
Historia
Yhtiö aloitti toimintansa vuonna 1946 Bradley Air Services nimellä, ja on edelleen rekisteröity tällä nimellä. Myöhemmin yhtiö otti toiminimekseen First Airin. Reittiliikenteen yhtiö aloitti Ottawan ja North Bayn välillä vuonna 1973, reittiä lennettiin koneella jossa oli ainoastaan kahdeksan matkustajapaikkaa. Myöhemmin yhtiö laajensi reittilentoja Ottawan ohella Edmontoniin, Winnipegiin ja Montrealiin. Yhteistyössä Air Inuitin kanssa yhtiö palveli 16:sta inuiittikylää yhdistäen ne eteläiseen Kanadaan. Vuonna 1995 First Air hankki omistukseensa Ptarmigan Airwaysin ja vuonna 1997 Northwest Territorial Airwaysin. First Air on täysin Inuiittien omistama, Makivik Corporationin kautta joka osti lentoyhtiön vuonna 1990.
5. kesäkuuta 2009 First Air vastaanotti ensimmäisen leveärunkoisen Boeing 767-223 SF (Super Freighter) koneensa, joka on vuokrattu kolmen vuoden sopimuksella Cargo Aircraft Management, Inc. yhtiöltä.
Kohteet
thumb|250px|First Airin [[C-130 Hercules|Hercules Cambridge Bayn lentoasemalla.]] First Airilla on reittiliikennettä seuraaviin kohteisiin. (päivitetty maaliskuussa 2009 ):
thumb|250px|[[ATR 42 Cambridge Bayn lentoasemalla.]]
thumb|First Airin HS-748 [[Cambridge Bayssä, Nunavutissa]]
Need for Speed (vuoden 2015 videopeli)
Need for Speed on Ghost Gamesin kehittämä ja Electronic Artsin julkaisema ajopeli. Peli julkaistiin PlayStation 4:lle ja Xbox Onelle vuonna 2015 sekä Microsoft Windowsille vuonna 2016.
Juhani Jylhä
Juhani Jylhä (28. syyskuuta 1946 Rauma – 18. tammikuuta 2018) oli suomalainen jääkiekkoilija, joka pelasi hyökkääjänä SM-sarjassa aikana 1963–1976. "Jussi" Jylhä edusti Rauman Lukkoa ja HIFK:ta. Hän voitti kaksi Suomen-mestaruutta ja yhteensä kuusi mitalia. Jylhä edusti Suomea MM-kilpailuissa vuosina 1966 ja 1969.
Jylhä muodosti IFK:ssa Esa Isakssonin ja Juha Rantasilan kanssa joukkueen kärkikolmikon. Jylhä ja Isaksson olivat nuoruudesta saakka hyviä ystäviä. He pelasivat yhdessä myös Lukossa sekä maajoukkueessa.
Ylänne (Espoo)
Ylänne on suurehko kaksikerroksinen taitekattoinen huvilarakennus Leppävaarassa Espoon kaakkoisosassa puolisen kilometriä Kauppakeskus Sellosta koilliseen. Kaavilla 1858 syntynyt kupariseppä Mauno Fredrik Hätinen rakennutti sen itselleen 1910-luvulla.
Ylänteen arkkitehtoniset yksityiskohdat, kuten vesikourut ja parvekkeen kaiteet, ovat harvinaisen koristeellisia ja laadukkaasti toteutettuja. Tyyliltään Ylänne on kansallisromanttishenkinen, ja Eliel Saarisen uumoillaan vaikuttaneen sen arkkitehtuuriin suoraan tai välillisesti.
Ylänteen alakerta remontoitiin 2010-luvulla ravintolakäyttöön ja yläkerta yksityiskäyttöön.
Markku Lehtosaari
Markku Antero Lehtosaari (s. 8. marraskuuta 1947 Sääminki) on suomalainen matkailuyrittäjä ja poliitikko. Lehtosaari toimi kansanedustajana kolme vaalikautta vuosina 1987–1999 edustaen Mikkelin läänin vaalipiiriä ja kuului Suomen Keskustan eduskuntaryhmään. Lehtosaari oli myös Savonlinnan kaupunginvaltuuston jäsen vuosina 1976–1992, josta ajasta hän toimi valtuuston puheenjohtajana vuosina 1985–1992.
Vuonna 2000 Markku Lehtosaarelle myönnettiin kunnallisneuvoksen arvonimi.
Fjalar Jarva
Jarvan poliisiylijohtajan kaudella tapahtuivat muun muassa Bodominjärven murhat ja Pihtiputaan poliisisurmat, joiden myötä hän oli korkeimpana poliisiviranomaisena paljon julkisuudessa. Hän myös esiintyi jälkimmäisestä tapahtumasta kertovassa elokuvassa Kahdeksan surmanluotia. Koulutukseltaan Jarva oli varatuomari.
Luonteeltaan Fjalar Jarvan on kuvattu olleen "huumorintajuinen eikä koskaan turhan tärkeä". Veikko Huovisen Lampaansyöjissä on vertaus, jonka mukaan "päivä hymyili kuin ylipoliisipäällikkö Fjalar Jarva".
Frénaros
pienoiskuva|vasen|220px|Bysanttilaisaikainen Pyhän Andronikoksen (Ágios Andrónikos) kirkko. Frénaroksen kylä sijaitsee Kyproksen kaakkoisosassa noin 10 kilometriä etelälounaaseen Famagustan kaupungista. Kylä on saanut nimensä alueella lusignanilaisvallan aikana asuneista munkeista, jotka tunnettiin nimellä Fremenor. Kylä tunnetaan erityisesti vesimeloneistaan, ja siellä järjestetään vuosittain heinäkuussa vesimelonijuhlat.
Kovaljeff
Kovaljeff on sukunimi, joka on muun muassa seuraavilla suomalaisilla henkilöillä:
Hämmäinen
Hämmäinen on kylä Salossa. Kylä sijaitsee Salon keskustan itäpuolella Karjaskylän vieressä.
Hämmäisten kartano sijaitsee Karjaskyläntien ja Muurlantien välissä. Kylän alue jatkuu kartanon ympäristöstä luoteeseen Kurjenpahnaan saakka. Suorankulman muotoinen kyläalue halkaisee Karjaskylän kyläalueen kahtia.
Hämmäisten kartano on perustettu yhdistämällä kylän kantatilat Ylistalo ja Alastalo vuonna 1921. Kylässä on ollut viisi torppaa Vuorenmäen etelärinteellä. Torpat itsenäistyivät 1920-luvulla ja sotien jälkeen kylän eteläosaan perustettiin pientiloja.
Pyhän Anastasia myrkytyksestä vapauttajan luostari
Pyhän Anastasia myrkytyksestä vapauttajan luostari on luostari Chalkidikín niemimaalla Kreikassa. Se on omistettu nimensä mukaisesti Pyhälle Anastasia myrkytyksestä vapauttajalle eli suurmarttyyri Anastasia Farmakolytrialle. Luostari sijaitsee Polýgyroksen kunnassa lähellä Galátistan Agía Anastasían kylää, noin 32 kilometriä kaakkoon Thessalonikista.
Luostarin perustajaksi mainitaan perimätiedossa Bysantin keisarinna Theofano Martinakia eli myöhempi Pyhä Theofano vuonna 888. Ainakin nykyisellään sen perusti kuitenkin Thessalonikin arkkipiispa Pyhä Theonas vuonna 1552. Luostari osallistui Kreikan vapaussotaan vuonna 1821, minkä vuoksi turkkilaiset polttivat sen. Se rakennettiin uudestaan 1830-luvulta lähtien. Nykyisin luostarin asukasluvuksi mainitaan 47 (vuonna 2020). Vuoden 2011 väestönlaskennassa luostarissa asuviksi kirjattiin kuitenkin vain 4 henkeä. Hallinnoltaan luostari on stauropegiaalinen.
Rakennustyyliltään luostari edustaa jälkibysanttilaista arkkitehtuuria. Se on rakennettu rinteeseen noin 150 metrin korkeuteen merenpinnasta laskettuna. Luostarin nykyinen pääkirkko (katholikon) on vuodelta 1834. Se on kolmilaivainen basilika, jossa on kupoli. Luostarin vanhinta osaa on sen eteläsiipi, joka säilyi ainoana vuoden 1821 tulipalosta. Luostarissa säilytettiin Pyhän Anastasian ja monien muiden pyhien pyhäinjäännöksiä, mutta ne varastettiin vuonna 2012.
Luostari juhlii vuosittain 22. joulukuuta.
Lempi Hildén
Lempi Kerttu Irene Hildén, o.s. Viinikainen (11. elokuuta 1917 Jyväskylän maalaiskunta – 7. syyskuuta 2006 Helsinki) oli helsinkiläisen Leipomo Hildén Oy:n toinen perustaja, pitkäaikainen johtaja ja kauppaneuvos.
Hildénin vanhemmat olivat viilari Juho Gabriel Viinanen ja Anna Pelander ja puoliso 1936–1978 toimitusjohtaja Heikki Hildén, joka myöskin sai kauppaneuvoksen arvonimen. Lempi Hildén kävi viisi luokkaa Jyväskylän tyttökoulua, osallistui leipomo- ja ravintola-alan seminaareihin kotimaassa ja ulkomailla ja teki lukuisia opintomatkoja ympäri maailmaa. Hän oli Wilh. Schaumans Fanerfabrik Ab:n rakennussiivooja vuodesta 1929, työskenteli Juho Jussilan fortunapelitehtaalla, oli Keskus Wiener Leipomo Oy:n juoksutyttö, aputyöläinen ja leipuri Helsingissä 1934–1939 ja Colombia Oy:n palveluksessa 1939–1941. Hildén perusti leipomon 1941, oli Leipomo Hildénin osakas 1945–1948, H-Kahvin osakas vuodesta 1948 ja H-Kahvi Oy:n, vuodesta 1974 Leipomo Hildén Oy, perustajaosakas 1959–1974 ja toimitusjohtaja. Hän oli myös Cinderella Oy:n johtaja 1955–1967 ja Matthes Konfekturen osakas vuodesta 1962 ja hänellä oli oman alansa luottamustehtäviä. Kauppaneuvoksen arvon Lempi Hildén sai 1973.
Kakopetriá
Kakopetriá on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|240px|Kakopetrián kylää. Kakopetriá sijaitsee Tróodos-vuoristossa Kyproksen keskiosissa linnuntietä noin 48 kilometriä lounaaseen pääkaupunki Nikosiasta. Kylän nähtävyyksiin kuuluu muun muassa Pyhän Nikolaoksen kirkko (Ágios Nikólaos tis Stégis), joka on yksi Unescon maailmanperintöluetteloon kuuluvista Tróodoksen maalatuista kirkoista.
Angervo
Angervo on useiden eri kasvisukujen ja niihin kuuluvien lajien nimen osa sekä sukunimi:
Ruusukasvit
Ruusukasvien heimossa angervolajeja on ainakin seuraavissa seitsemässä suvussa:
Rikkokasvit
Rikkokasvien heimossa angervolajeja on ainakin seuraavissa neljässä suvussa:
Pyhän Ristin luostari
Pyhän Ristin luostari voi viitata muun muassa seuraaviin luostareihin:
Carlos Tavares
Carlos Tavares (s. 14. elokuuta 1958 Lissabon, Portugali) on portugalilaissyntyinen yritysjohtaja, joka on toiminut vuodesta 2021 Stellantis-konsernin toimitusjohtajana. Hän toimi Groupe PSA:n pääjohtajana vuosina 2014–2021. Tavares työskenteli aikaisemmin Renaultilla.
Barbara Kingsolver
|pienoiskuva|Barbara Kingsolver vuonna 2019. Barbara Kingsolver (s. 8. huhtikuuta 1955) on yhdysvaltalainen kirjailija, joka on kenties parhaiten tunnettu teoksestaan Myrkkypuun siemen (The Poisonwood Bible). Kingsolver on monipuolinen kirjailija; romaanien lisäksi hän on julkaissut runoja, novellikokoelman sekä runsaasti tietokirjallisuutta, kuten esseitä. Kingsolver on vuodesta 1997 lähtien jaetun Bellwether-palkinnon perustaja. Kingsolver on voittanut useita merkittäviä kirjallisuuspalkintoja sekä kotimaassaan että muualla maailmassa. Vuonna 2010 Kingsolver sai Orange-palkinnon romaanistaan The Lacuna.
Viljandi JK Tulevik
Viljandi JK Tulevik on jalkapalloseura Viljandista, Virosta. Seuran miesten edustusjoukkue pelaa maan kolmanneksi korkeimmalla sarjatasolla, II liigassa.
Seura perustettiin vuonna 1912 nimellä Viljandi FK. Vuonna 1991 se käytti nimeä Viljandi JK ja vuodesta 1992 lähtien nykyistä nimeään. Joukkueen suurimmat saavutukset ovat kaksi finaalipaikkaa Viron cupissa, vuosina 1999 ja 2000.
Vuonna 2006 joukkue sijoittui sarjassa toiseksi viimeiseksi ja joutui putoamiskarsintaan Tallinnan Kalevia vastaan, jolle se lopulta hävisi vierasmaalisäännöllä. Se kuitenkin säilytti paikkansa pääsarjassa kun Maag ja Tammeka yhdistyivät JK Maak Tammekaksi ja jätti liigaan yhden paikan vapaaksi.
Barbara Kingsolver
Elämä
Kingsolver julkaisi monia artikkeleita, runoja ja novelleja ennen kuin hänen esikoisromaaninsa The Bean Trees julkaistiin vuonna 1988. Sen jälkeen Kingsolver on julkaissut yhteensä yksitoista muuta teosta. Erityisesti Myrkkypuun siemen (The Poisonwood Bible) on saanut osakseen paljon huomiota. Vuonna 2000 Kingsolver sai National Humanities Medal -palkinnon, joka on Yhdysvaltain korkein kunnianosoitus taiteen kautta yhteiskunnalle tehdyistä palveluksista.
Vuonna 1997 Kingsolver perusti Bellwether-palkinnon myönnettäväksi parillisina vuosina esikoisromaanille, joka on kirjallisesti laadukas ja joka käyttää kirjallisuutta yhteiskunnallisen muutoksen välineenä. Kingsolver on naimisissa professori Steven Hoppin kanssa, ja heillä on kaksi tytärtä. 1990-luvun alussa Kingolver soitti Rock Bottom Remainders -nimisessä, lähinnä kirjailijoista muodostuvassa yhtyeessä. Mukana ovat vuosien varrella olleet muun muassa kirjailijat Stephen King, Amy Tan, Mitch Albom ja Maya Angelou sekä Simpsonit-sarjan luoja Matt Groening.
Hythe (Kent)
Hythe on noin  asukkaan kaupunki ja kunta (civil parish) Kentin kreivikunnassa Kaakkois-Englannissa. Se muodostaa naapurikaupunkinsa Folkestonen kanssa asukkaan yhtenäisen kaupunkialueen, joka on osa laajempaa Folkestone and Hythen hallintopiiriä. Kaupungin nimi on muinaisenglantia ja tarkoittaa maihinnousupaikkaa.
Kaupungissa on keskiaikaisia ja yrjönaikaisia rakennuksia, mutta mäellä on myös sydänkeskiajalta peräisin oleva kirkko. Merenrantaa reunustaa rantapromenadi. Hythea puolustivat aikoinaan kaksi linnoitusta, Saltwood ja Lympne. Kaupungintalo, joka on entinen kiltasali, on rakennettu 1794, ja sen tulisijan ovat suunnitelleet Adamin veljekset.
Rassirevonhäntä
Rassirevonhäntä (Amaranthus palmeri) on kasvilaji revonhäntien suvussa. Se kasvaa alkuperäisenä Yhdysvalloissa ja Meksikossa.
Tuula Ikonen-Graafmans
Tuula Sisko Kaarina Ikonen-Graafmans (e. Ikonen, e. Kuittinen, s. 22. kesäkuuta 1947 Nurmes) on suomalainen poliitikko. Hän toimi kansanedustajana vuosina 1991–1995 edustaen Pohjois-Karjalan läänin vaalipiiriä ja kuului Suomen Keskustan eduskuntaryhmään. Kansanedustajavuosinaan hän käytti nimeä Tuula Kuittinen. Kun hänet valittiin kansanedustajaksi, hän asui Juuassa ja toimi Pohjois-Karjalan lääninhallituksessa muun muassa terveydenhuollon tarkastajana. Edustajakauden jälkeen hän toimi lääninhallituksessa sosiaali- ja terveysosastossa muun muassa projektikoordinaattorina. Hän on Juuan kunnanvaltuuston jäsen (2008–).
Rassirevonhäntä
Rassirevonhäntä on aikaisemmin ollut ruokakasvi, mutta nykyisin se on rikkakasvi. Siitä on muodostunut Monsanton Roundupia eli glyfosaattia kestäviä kantoja.
Ulkonäkö ja koko
Rassirevonhäntä kasvaa 0,2–2,2 metriä korkeaksi. Sen lehdet ovat 5–8 cm pitkät ja vinoneliömäiset. Pienet kukat ovat pitkissä ja kapeissa tähkissä. Hedelmänä on sileä kota. Rassirevonhäntä on kaksikotinen, sen hede- ja emikukat ovat eri yksilöissä.
Sakari Pykälä
Sakari Pykälä (8. lokakuuta 1926 Nastola – 14. maaliskuuta 1996 Helsinki) oli suomalainen kuvanveistäjä, joka tunnetaan erityisesti lintuaiheisista puuveistoksistaan. Pykälän merkittävimpiin töihin kuuluu Rooman Minervan kirkkoon sijoitettu suurikokoinen jalavaveistos Suomen kansallispyhimyksestä Pyhästä Henrikistä. Pykälä toimi uransa alussa kolmisen vuotta Riihimäen Lasin muotoilijana.
Pykälä opiskeli 1951–1954 Taideteollisen oppilaitoksen ammattikoulussa kolmivuotisella koristeveistäjä- ja muovailijalinjalla ja vuonna 1959 Rooman Accademia di Belle Artissa. Hän asui 1980-luvun alussa uudelleen joitakin vuosia Roomassa ja toimi siellä muun muassa American Academyn ohjaavana taiteilijana.
Pykälän teoksia on ollut esillä Suomen lisäksi Sveitsissä ja Italiassa. Hänen töitään on muun muassa New Yorkin modernin taiteen museossa ja The Brooklyn Museumissa. Syksyllä 2017 hänen tuotantoaan esiteltiin näyttelyssä Suomen lasimuseossa Riihimäellä.
Mehiläisorho
Mehiläisorho (Ophrys apifera) on kämmekkäkasveihin kuuluva monivuotinen ruohovartinen kasvi. Sillä on useita pieniä kukkia, joiden jokaisen huuli muistuttaa mehiläistä ja muut terälehdet ovat ruusunpunaiset.
Mehiläisorhoa tavataan Euroopassa ja Välimeren seudulla Lähi-itää ja Pohjois-Afrikkaa myöten.
Marjo Partio (kauppaneuvos)
Marjo Partio (s. 1956) on suomalainen taloustieteen maisteri, Kymenlaakson Osuuspankin toimitusohtaja ja kauppaneuvos.
Partio on toiminut muun muassa Kouvolan Seudun Osuuspankin sijoituspäällikkönä (1989-1991), pankinjohtajana (1991-1995) ja toimitusjohtajana (1996-2012) sekä Kymenlaakson Osuuspankin toimitusjohtajana vuodesta 2012. Kauppaneuvoksen arvo Partiolle myönnettiin 11. joulukuuta 2015.
Vili Taskinen
Viljam (Vili) Taskinen (10. lokakuuta 1874 Juva – 20. lokakuuta 1930 Juva) oli suomalainen maanviljelijä, toimitusjohtaja ja Suomalaisen puolueen ja Kansallisen Edistyspuolueen kansanedustaja.
Taskisen vanhemmat olivat maanviljelijä Juho Taskinen ja Hilda Konst. Hän toimi maanviljelijänä Juvalla. Taskinen oli myös Juvan osuusmeijerin toimitusjohtajana ja Juvan lainajyvästön hoitajana.
Difenyyliamiini
Difenyyliamiinin kemiallinen kaava on C12H11N ja rakennekaava C6H5NHC6H5. Siitä käytetään myös nimiä N-fenyylianiliini, aniliinobentseeni, N,N-difenyyliamiini, aminobifenyyli ja fenyylibentseeniamiini.
Vili Taskinen
Taskinen oli kansanedustajana huhtikuusta lokakuuhun 1917, helmikuusta maaliskuun loppuun 1919 ja 1920–1922 edustaen Mikkelin läänin vaalipiiriä. Vuonna 1917 hän oli Suomalaisen puolueen edustajana ja myöhemmillä kausilla Kansallisen Edistyspuolueen edustajana. Taskinen tuli eduskuntaan 12. helmikuuta 1919 sosialidemokraattien Anni Savolainen-Tapanisen tilalle ja 4. lokakuuta 1920 edistyspuolueen Taavetti Heimosen tilalle. Hän oli myös Juvan kunnanvaltuuston varapuheenjohtajana ja kuului Mikkelin läänin maanviljelysseuran johtokuntaan sekä Mikkelin maatalousosakepankin hallitukseen.
Vili Taskinen oli naimisissa vuodesta 1904 Emma Kolarin kanssa.
Difenyyliamiini
Difenyyliamiini on normaaliolosuhteissa olomuodoltaan kiinteää, palavaa, värittömiä tai harmaita kiteitä, joilla kukan tuoksu. Sen moolimassa on 169,24 g/mol, sulamispiste 53 °C, kiehumispiste 302 °C, suhteellinen tiheys 1,16 g/cm3 (vesi = 1,0 g/cm3), leimahduspiste 153 °C (c.c.), itsesyttymislämpötila 634 °C ja CAS-numero 122-39-4. Difenyyliamiini ei liukene veteen, mutta liukenee eetteriin ja alkoholiin.
Difenyyliamiinia käytetään polymeroitumisen estoaineena vinyyliasetaatin pitkäaikaisessa varastoinnissa. Ainetta käytetään myös nitroselluloosaräjähdysaineissa stabilisaattorina, kumikemi­kaalien valmistuksessa, öljyjen ja rasvojen lisäaineena, hedelmissä kasvitautien torjunta-aineena sekä eläinlääkinnässä matolääkkeenä. Yhdistettä voidaan käyttää myös analyyttisenä reagenssina osoittamaan vahvojen hapettimien kuten nitraatti-ionien läsnäolo.
Ympäristö- ja terveysvaikutukset
Aine on myrkyllistä vesieliöille.
Oskar Jeppson
Karl Oskar Jeppson (5. tammikuuta 1878 Närpiö – 8. helmikuuta 1931 Närpiö) oli suomalainen maanviljelijä ja ruotsalaisen kansanpuolueen kansanedustaja.
Jeppsonin vanhemmat olivat maanviljelijä Johan Petter Jeppson ja Johanna Stina Unis. Hän kävi kansakoulun ja kansanopiston ja toimi maanviljelijänä Närpiössä. Jeppson oli myös lyhyen aikaa siirtolaisena Yhdysvalloissa.
Jeppson oli kansanedustajana 1922–1924 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja kuului Pohjanmaan ruotsalaisen maanviljelysseuran hallitukseen.
Oskar Jeppson oli naimisissa vuodesta 1910 Edit Julina Södermanin kanssa.
Digitaalinen filosofia
Digitaalinen filosofia on filosofinen ja kosmologinen suuntaus, jonka puolestapuhujat ovat matemaatikoita ja teoreettisia fyysikoita, kuten esimerkiksi Gregory Chaitin, Edward Fredkin, Stephen Wolfram sekä Konrad Zuse.
Digitaalinen filosofia on moderni uudelleentulkinta Gottfried Leibnizin metafysiikasta, joka korvaa Leibnizin monadin näkökannoillaan soluautomaatista. Digitaalisesta filosofiasta on olemassa monia muunnoksia, mutta useimmat niistä ovat digitaalisia teorioita, jotka esittävät kaiken fyysisen todellisuuden ja mentaaliset toiminnot digitaalisena informaation prosessointina.
Hythe
Hythe voi viitata ainakiin seuraaviin maantieteellisiin kohteisiin:
José
Espanjassa José oli yleisin miehen nimi vuoden 2015 alussa (122,7 henkilöä tuhannesta), kun tarkastellaan henkilön ensimmäistä ja mahdollista toista etunimeä. Koko etunimenä se oli toiseksi yleisin Antonion jälkeen (28,0 henkilöä tuhannesta). Se esiintyy myös useissa yhdistelmänimissä, joista jälkimmäisessä kategoriassa kärkikymmenikköön ylsivät José Antonio ja José Luis. Naisen nimenä se esiintyy yleisimmin yhdistelmänimessä María José. Vuoteen 2009 verrattuna yleisimpien espanjalaisnimien sijoitukset ovat pysyneet paljolti samoina, mutta osuudet ovat pienentyneet (edellä mainitut miehennimikategoriat 2009, José: 137,3 ja 36,5 henkilöä tuhannesta).
Suomessa José-nimisiä on vuoden 2019 loppuun mennessä ollut noin 740, joista naisia ainakin 20. Yleisemmin nimi esiintyy tarkkeettomassa muodossa Jose, jonka nimisiä on ollut noin 2190, joista noin 60 naisia.
Oerlikon Contraves
thumb|[[Oerlikon 20 mm -ilmatorjuntakanuuna.]] Oerlikon Contraves on sveitsiläinen ilmatorjuntakanuunoita valmistava yritys, jonka osake-enemmistön saksalainen Rheinmetall osti vuonna 1999. Nykyään Oerlikon Contraves työllistää maailmanlaajuisesti 2 100 työntekijää ja sen liikevaihto on 522 miljoonaa Sveitsin frangia.
Oerlikon perustettiin vuonna 1906 Sveitsissä. Ilmatorjunta-aseita se ryhtyi valmistamaan vuonna 1924. Kokonaan ilmatorjunta-aseita valmistava yhtiö muodostettiin 1936 nimellä Oerlikon Contraves (latinaa, ).
Yhtiön kuuluisaa vuoden 1914 mallia olevaa 20 mm kanuunaa käytettiin sekä ensimmäisessä että toisessa maailmansodassa ja se on käytössä yhä. Aseen kopioita ja versioita valmistivat Saksan, Ranskan, Britannian ja Japanin asetehtaat.
Yhdysvaltalaisia versioita kuten Mk 4, Mk 10 ja Mk 24 käytettiin toisen maailmansodan ajoista aina Vietnamin sotaan asti. Aluksi sitä käytettiin Yhdysvaltain laivastossa ilmatorjuntaan japanilaisten kamikaze-hyökkäyksiä vastaan. Useimmat sota-alukset lentotukialuksista torpedoveneisiin oli varustettu Oerlikonin tykeillä. Ne pysyivät käytössä aina 1970-luvulle, jolloin ne korvattiin 20 mm Mk 16 -tykeillä.
1950-luvun alussa yhtiö kehitti 35 mm ilmatorjuntakanuunan Oerlikon KD:n, joka on modernisoituna käytössä myös Suomessa.
Martin Clunes
Alexander Martin Clunes (s. 28. marraskuuta 1961, Wimbledon, Suur-Lontoo) on englantilainen näyttelijä, joka on esiintynyt useissa brittiläisissä komediasarjoissa. Parhaiten hänet tunnetaan sarjoista Doc Martin ja Huonosti käyttäytyvät miehet.
Vuodesta 2004 Clunes on näytellyt pääosaa vaimonsa Philippa Braithwaiten tuottamassa sarjassa Doc Martin. Sarjaa on esitetty yli 70 maassa, ja sen suosio on tehnyt avioparista miljonäärejä. He asuvat hevostilalla Dorsetissa, ja Clunes on toiminut The British Horse Societyn johtajana.
Sanokin piirikunta
Sanokin piirikunta on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 94 385. Piirikunnan ainoa kaupunkikunta on hallintokeskus Sanok. Seitsemän maalaiskuntaa ovat Besko, Bukowsko, Komańcza, Sanok, Tyrawa Wołoska, Zagórz sekä Zarszyn ja niissä on kylien lisäksi yksi kaupunki; Zagórz.
Sanokin piirikunnan pinta-alasta arviolta 50,2 prosenttia oli metsän peitossa vuonna 2018.
Sanokin piirikunnan työttömyysaste oli vuoden 2018 lopussa 6,5 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Sanokin piirikunnassa arvioitiin olevan 94 385 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 96 249 ja sen ennakoidaan vuoteen 2050 mennessä pienenevän 79 022 asukkaaseen. Alle 18-vuotiaiden arvioitiin vuoden 2019 lopussa muodostaneen 17,5 prosenttia piirikunnan väestöstä, työikäisten 61 prosenttia ja eläkeikäisten 21,5 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 723 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 002 eli täsmälleen yksi prosentti piirikunnan koko väestöstä.
Kerttu Pitkänen
Kerttu Kyllikki Pitkänen, vuoteen 1940 Toivonen, vuoteen 1947 Nurmi (22. syyskuuta 1915 Turku – 24. joulukuuta 1989 Helsinki) oli suomalainen tekstiilialan yrittäjä, yritysjohtaja ja kauppaneuvos.
Pitkäsen vanhemmat olivat suutari Juho Erik Juhonpoika Toivonen ja Aleksandra Vilhelmina Sorjasaari ja puolisot 1940–1941 Kaarlo Leo Nurmi ja 1947–1961 Eino Erkki Pitkänen. Pitkänen kävi keskikoulun ja kauppakoulun ja suoritti käsityöalan ja kirjanpidon kursseja. Opintomatkoja hän teki useisiin Keski-Euroopan maihin. Pitkänen oli turkisliikkeen pääkirjanpitäjä Turussa, Salon Rian johtaja ja sittemmin omistaja Helsingissä vuodesta 1945, Leninkiliike Liliten omistaja ja johtaja vuodesta 1945, Kirjokangas Oy:n toimitusjohtaja ja omistaja 1948–1985, Salon Lindblad Oy:n toimitusjohtaja ja omistaja vuodesta 1955 ja Metrohungaria Oy:n toimitusjohtaja ja omistaja vuodesta 1960. Hän oli myös Kappatehdas Salotar Oy:n osakas. Lottana sota-aikana toiminut Pitkänen oli viestintä- ja ilmatorjuntalotta 1939–1940 ja viestintälotta sotatoimialueella 1941 ja hän työskenteli myös Varsinais-Suomen lottapiirin kanslistina. Hänellä oli myös luottamustehtäviä. Kauppaneuvoksen arvonimen Pitkänen sai 1965.
Lapinraja
thumb|pysty=1.25|Ruotsin Lapinmaat vuonna 1796. Lapinraja eli Lapin ja Lannan raja tarkoittaa historiallista rajavyöhykettä suomalaisen ja ruotsalaisen talonpoikaisasutuksen ja saamelaisasutuksen välillä. Lapinrajalta alkoivat saamelaisten käyttämät alueet; talonpojat eivät saaneet asettua sen taakse asumaan eivätkä edes metsästää tai kalastaa alueella ilman saamelaisten lupaa. Rajantakaiset alueet eivät myöskään kuuluneet linnalääneihin. Rajaa ei ollut merkitty karttaan tai maastoon, vaan sen sijainti säilyi paikallisena perimätietona. Lapinrajan tarkka sijainti oli usein riitelyn kohteena ja aiheesta käytiin paljon käräjiä. Esimerkiksi 1672 Kemin kesäkäräjillä alkoi oikeudenkäyntien sarja kemijärveläisten talonpoikien sekä Sodankylän ja Keminkylän lappalaisten välillä rajan sijainnista, joka päättyi lopullisesti lappalaisten eduksi vasta 1724.
Saamelaisten ahkerasta käräjöinnistä huolimatta raja siirtyi kuitenkin pikkuhiljaa pohjoisemmaksi talonpoikaisen asutuksen levitessä. Esimerkiksi Tornionjokilaaksossa lapinraja sijaitsi 1400-luvulla Pellon yläpuolella, mutta vuonna 1584 kuningas Juhana III vahvisti lapinrajan Muonionjoen Sonkamuotkan kohdalle, nykyisen Enontekiön kunnan etelärajalle.
Kungsgårdsskolan
Kungsgårdsskolan on rakennustaiteellisesti arvokas puinen koulurakennus Kurttilassa Espoon länsiosassa. Koulun tiloissa toimivat peruskoulun luokat 1–6, ja koulu on ruotsinkielinen.
Lapinraja
Uuden ajan alussa suurvaltapolitiikka johti rajalinjan merkityksen vähenemiseen. Lanta kuului Ruotsille, joka laajensi valtapiiriään levittämällä talonpoikaista suomalaisasutusta, tavoitteena vahventaa otettaan Lapinmaasta venäläisten (jotka myös verottivat lappalaisia) vaikutusvaltaa vastaan. Uusia alueita raivanneet kaskiviljelijät saivat sekä virallisia että tosiasiallisia helpotuksia ja vapautuksia raskaina pidetyistä veroista, sotaväenotoista ja muista yhteiskunnan rasitteista. Usein vapautuksia luvattiin tietyksi aikaa, toisinaan taas virkamies ei edes tavoittanut uudisasukkaita vuosikausiin. Nämä helpotukset myötävaikuttivat maanviljelyn levittäytymiseen ilmaston kannalta entistä epäsuotuisemmille seuduille. Raja määriteltiin viimeksi juridisesti vuonna 1795, mutta silloin se oli jo pitkälti menettänyt merkityksensä saamelaisen ja suomalaisen asutuksen ja elinkeinojen yhtenäistyessä. Vuodesta 1809 sekä (Suomen) Lappi että (Suomen) Lanta kuuluivat samaan hallintoon; osaksi Venäjään kuuluvaa Suomen suuriruhtinaskuntaa.
Vanha lapinraja ei ole yhtenevä sen enempää nykyisen Lapin maakunnan, saamelaisalueen kuin poronhoitoalueenkaan etelärajan kanssa; sen sijaan Lapin historiallisen maakunnan rajan voi joiltain osin sanoa perustuvan vanhaan lapinrajaan. Kuitenkin tämäkin raja muuttui historiallisena aikana useaan otteeseen, ja näin raja kuvastaa vain pitkän ja monivaiheisen kehityksen viimeisintä vaihetta.
Kungsgårdsskolan
Koulu sai nykyisen nimensä Kungsgårdsskolan vuonna 1977, kun peruskoulu saapui Espooseen. Nimi viittaa Espoon kartanoon, joka oli kuninkaankartano.
Kungsgårdsskolanin edessä seisovaa mäntyä on pidetty vanhojen suomalaisten kolikoiden ”rahapuuna”, mutta kyseiselle kuvalle ei liene yksiselitteistä esikuvaa.
Koulun toiminta siirtyy syksyllä 2022 uuteen rakennukseen, joka valmistuu parinsadan metrin päähän. Espoon kaupunki päättää myöhemmin, mihin käyttöön vanha rakennus otetaan.
Eddie Carroll
Eddie Carroll (5. syyskuuta 1933 Edmonton, Alberta – 6. huhtikuuta 2010) oli kanadalainen näyttelijä, joka tunnettiin ääniroolistaan Samu Sirkkana, sekä teatterissa esitetetystä ohjelmasta Jack Benny – Laugher in Bloom.
Urheilupuiston koulu (Kouvola)
Urheilupuiston koulu on peruskoulun yläaste Kouvolan urheilupuistossa, aivan Kouvolan keskustan tuntumassa. Koulussa on noin 400 oppilasta luokilla 7-9. Koulussa toimii myös Kouvolan ainoat yläasteen liikuntaluokat. Koulussa on myös JOPO-ryhmä, jossa on yhteensä 10 oppilasta, opettaja, koulunkäyntiavustaja ja sosiaalityöntekijä. Koulun rehtorina toimii Petteri Kinnunen. . Perusluokat on jaettu kirjaimiin A, B, C, D ja liikuntaluokat L ja U. Vuonna 2016 koulussa oli 396 oppilasta.
Historia
Urheilupuiston koulun rakennus valmistui vuonna 1961. Alun perin siinä toimi Kouvolan Lyseo, joka oli poikakoulu. Vuodesta 1973 eteenpäin oppilaaksi otettiin myös tyttöjä ja tällöin nimeksi vaihdettiin Kouvolan Yhteislyseo. Siirryttäessä peruskoulujärjestelmään vuonna 1975 muuttui Yhteislyseo Urheilupuiston yläasteeksi ja Palomäen lukioksi. Palomäen lukio siirtyi vuonna 1978 yhteen Torkkelin lukion kanssa muodostaen nykyisen Lyseon lukion. Lukion siirryttyä pois rakennuksesta saneerattiin se peruskoulun yläasteen tarpeiden mukaiseksi.
Tulevaisuus
Kouvolan kaupungin marraskuussa 2018 laatiman uuden kouluverkon mukaan Urheilupuiston koulu lakkautetaan 2020-luvun alkupuolella ja oppilaat siirtyy uuteen Keskustan yhtenäiskouluun, johon siirtyy myös Kouvolan yhteiskoulun yläaste, Kaunisnurmen ala-aste sekä osa Sarkolan ja Mansikkamäen ala-asteiden oppilaista. Nykyinen Urheilupuiston koulun rakennus mahdollisesti puretaan.
Kim Graham
Kimberly Elaine ”Kim” Graham-Miller (s. 26. maaliskuuta 1971 Durham, Pohjois-Carolina) on aktiiviuransa päättänyt yhdysvaltalainen pikajuoksija ja olympiavoittaja.
Graham edusti Yhdysvaltoja vuoden 1996 olympialaisissa Atlantassa. 400 metrin juoksussa hän selviytyi välieriin, mutta ei päässyt finaaliin. Lisäksi Graham oli mukana olympiakultaa voittaneessa Yhdysvaltojen pitkän viestin joukkueessa.
400 metrin juoksun ennätyksensä 50,53 Graham juoksi vuonna 1996.
Johnny Isakson
John Hardy "Johnny" Isakson (28. joulukuuta 1944 Atlanta, Georgia – 19. joulukuuta 2021 ) oli yhdysvaltalainen poliitikko, joka toimi Yhdysvaltain senaattorina Georgiasta. Hän oli republikaanisen puolueen jäsen.
Isaksonilla on ruotsalaisia sukujuuria. Hänen isän puoleinen isoisänsä oli ruotsalaissyntyinen emigrantti. Isakson syntyi Atlantassa ja valmistui Georgian yliopistosta. Hän oli vuonna 1974 ehdolla Georgian edustajainhuoneeseen, muttei tullut valituksi.
Isakson oli uudelleen ehdolla Georgian edustajainhuoneeseen vuonna 1976 ja voitti paikan. Hän oli ehdolla Georgian kuvernööriksi vuonna 1990. Hän istui Georgian edustajainhuoneessa seitsemän kautta ja vuosina 1993-96 Georgian senaatissa.
Vuonna 1999 Isakson valittiin täytevaaleissa Yhdysvaltain edustajainhuoneeseen, jossa hän työskenteli vuoteen 2005 asti, jolloin hän aloitti Yhdysvaltain senaatissa. Isakson valittiin uudelleen 2010 ja 2016. Hänen viimeinen virkakautensa olisi päättyynyt tammikuussa 2023, mutta hän erosi senaatista joulukuussa 2019.
Isaksonin oli ollut vuodesta 1968 saakka naimisissa Dianne Isaksonin kanssa. Heillä oli kolme lasta: John, Kevin ja Julie.
Pyhän Ristin luostari (Sámos)
Pyhän Ristin luostari on ortodoksinen luostari Sámoksen saarella Kreikassa. Se on omistettu Pyhälle ristille. Luostari sijaitsee saaren kaakkoisosassa lähellä Mavratzaíoin ja Chóran kyliä.
Luostari on perustettu vuonna 1592. Sen perusti munkki Neilos, joka tuli läheisestä Megáli Panagían luostarista. Luostaria laajennettiin vuonna 1604. Sen nykyinen pääkirkko rakennettiin vuonna 1838. Vuoden 2011 väestönlaskennassa luostarille kirjattiin kolme asukasta.
Luostarin kirkko on kolmilaivainen basilika, jossa on kupoli. Laivoista oikea on omistettu Johannes Kastajalle (Tímios Pródromos) ja vasen Elävöittävälle lähteelle (Zoodóchos Pigí). Kirkossa on koristeellinen puusta veistetty ikonostaasi. Luostarin pyhäinjäännöksiin kuuluu Pyhän ristin palaksi uskottua puuta.
Peitelty osingonjako
Peitelty osingonjako tarkoittaa järjestelyä, jossa yhtiö siirtää osakkaalleen osinkoon vertautuvan rahanarvoisen edun poikkeavan hinnoittelun avulla. Järjestelyssä yhtiö esimerkiksi maksaa osakkaalle ylihyvityksiä tai perii tältä alihintoja. Pyrkimyksenä on saada aikaan avointa osingonjakoa edullisempi kohtelu verotuksessa. Suomen lainsäädännössä pääsäännös tällaista menettelyä vastaan on verotusmenettelylain (1558/1995) 29 pykälä. Säännös koskee lähinnä osakeyhtiön ja sen osakkaiden ja näiden omaisten verotusta, mutta se on sovellettavissa myös muihin vastaaviin yhteisöihin ja näiden osakkaisiin tai jäseniin.
Arto Lapiolahti
Arto Kalervo Lapiolahti (s. 28. huhtikuuta 1947 Vaasa) on suomalainen kansanedustaja ja poliitikko. Lapiolahti toimi kansanedustajana vuosina 1987–1991 ja uudelleen 1997–1999, jolloin hän nousi eduskuntaan varasijalta Teknisten liiton johtoon siirtyneen kansanedustaja Ilkka Joenpalon tilalle. Kansanedustajana Lapiolahti edusti Hämeen läänin eteläistä vaalipiiriä ja kuului Sosiali­demo­kraattiseen eduskuntaryhmään.
Rune Glifberg
thumb|Rune Glifberg Rune Glifberg (s. 7. lokakuuta 1974) on ammattirullalautailija. Hän on syntynyt Kööpenhaminassa, Tanskassa. Nykyään hän asuu Costa Mesassa, Yhdysvalloissa.
Saharantimali
Saharantimali (Argya fulva) on pohjoisafrikkalainen pyrstötimalien heimoon kuuluva varpuslintu.
Koko ja ulkonäkö
Linnun pituus on noin 25 cm, siipien kärkiväli 27–30,5 cm ja paino 46–70 g. Saharantimali on kooltaan hieman laulurastasta suurempi ja sillä on pitkä pyrstö, joka sojottaa usein pystyssä. Höyhenpuku on vatsapuolelta vaaleanpunertavan kanelinruskea, päältä kanelinruskea. Nokka on hieman alaspäin kaareva ja lähes musta (joskus siinä on hieman keltaista alanokan tyvellä), ja koivet ovat vaaleanruskeat ja voimakkaat. Sukupuolet ovat samanvärisiä. Nuori lintu on kauttaaltaan hieman vaaleampi kuin vanha. Laji muistuttaa suuresti persiantimalia, mutta on kookkaampi.
Esiintyminen
Saharantimali elää Pohjois-Afrikassa. Yhtenäinen esiintymisalue ulottuu Saharan eteläreunalla Atlantin rannikolta Niilille. Erillinen populaatio elää Etelä-Egyptissä-Eritreassa (alalaji acaciae). Mauritaniasta Tunisiaan ulottuvalla alueella on paikallisia populaatioita. Sen elinympäristön laajuus on 2,7 miljoonaa neliökilometriä. Laji on paikkalintu, eikä sitä ole tavattu Suomessa.
Elinympäristö
Saharantimalit asuvat savannien ja autiomaiden akasiatyyppisillä mailla, paikoin myös muissa metsiköissä ja pensaikoissa. Niitä tavataan myös palmutarhoissa ja keitaiden liepeillä.
Lisääntyminen
Saharantimalit elävät ryhminä, jotka pysyvät yhdessä vuoden ympäri. Ryhmän koko on tavallisesti alle 10 yksilöä. Ne rakentavat pesänsä matalalle piikkipensaaseen tai taatelipalmun latvaan, yleensä 1–2 metriä korkealle. Pesä on oksien varaan korsista ja ohuista risuista rakennettu malja, joka toisinaan muistuttaa mustarastaan pesää. Naaras munii kolmesta kuuteen (keskimäärin 4,3) turkoosinväristä munaa. Pesintä tunnetaan muuten puutteellisesti.
Ravinto
Saharantimali syö sekä hyönteisiä ja hämähäkkejä että marjoja ja siemeniä.
Juho Ryynänen
Juho Gabriel (J. G.) Ryynänen (11. lokakuuta 1873 Pielisjärvi – 18. syyskuuta 1933 Pielisjärvi) oli suomalainen maanviljelijä, kunnallisneuvos ja maalaisliiton kansanedustaja.
Ryynäsen vanhemmat olivat maanviljelijä Matts Ryynänen ja Stina Riikonen. Hän kävi kansakoulun ja kansanopiston ja toimi maanviljelijänä Pielisjärvellä. Ryynänen sai kunnallisneuvoksen arvon 1930.
Ryynänen oli kansanedustajana 1919–1933 edustaen Kuopion läänin itäistä vaalipiiriä. Hän kuoli kesken edustajakautensa ja hänen seuraajakseen eduskuntaan tuli maalaisliiton Heikki Soininen. Ryynänen oli presidentin valitsijamiehenä vuoden 1925 presidentinvaaleissa. Hän oli myös Pielisjärven kunnanvaltuuston puheenjohtajana ja kunnallislautakunnan jäsenenä. Hän kuului MTK:n valtuuskuntaan, SOK:n hallintoneuvostoon ja Keskusosuusliike Hankkijan hallintoneuvostoon.
Luettelo Kauhajoen Karhun tilastoista ja ennätyksistä Korisliigassa
Kauhajoen Karhu on suomalainen urheiluseura, jonka koripallon miesten edustusjoukkue pelaa kaudella 2019–2020 12. kauttaan Korisliigassa. Tämä on luettelo Karhussa pelanneiden koripalloilijoiden seuraennätyksistä sekä joukkueen tilastoista Korisliigassa.
"Henkilökohtaiset ennätykset" -osio luettelee Karhun kaikkien aikojen tilastoykköset yleisimmissä tilastoitavissa kategorioissa. Lisäksi osiossa on listattu yksittäisten kausien sekä otteluiden tilastoennätykset. Joukkue-ennätyksiin on kirjattu Karhun joukkueena saavuttamat matalimmat ja korkeimmat tilastotulokset sekä yksittäisiltä kausilta että yksittäisistä otteluista. "Runkosarjatilastot" -osiossa on esitetty voittoprosentit sekä pistekeskiarvot Karhun runkosarjaotteluista vastustajan mukaan jaoteltuina.
Kaikkien aikojen seuratilastot
<references group="A"/>
Yksittäisen kauden ennätykset
thumb|[[Jeremiah Wood hallitsee Karhun kausitilastoja monessa eri kategoriassa.]] <references group="B"/>
Yksittäisen ottelun ennätykset
thumb|[[Eric Washingtonilla on hallussaan yksittäisen ottelun piste-ennätys Karhussa, 41 pistettä]]
Pelatut ottelut eri joukkueita vastaan
thumb|[[Joensuu Areena on ollut Karhulle vaikea pelipaikka. Kaikki kahdeksan Areenalla pelattua ottelua ovat päättyneet Katajan voittoon.]]
Félix Houphouët-Boigny
Félix Houphouët-Boigny ([feˈliks ufwɛbwaˈɲi], 18. lokakuuta 1905 N’Gokro, nykyinen Yamoussoukro – 7. joulukuuta 1993 Yamoussoukro ) oli norsunluurannikkolainen poliitikko, joka toimi maansa ensimmäisenä presidenttinä vuodesta 1960 aina kuolemaansa saakka.
Tausta ja nuoruus
Houphouët-Boigny syntyi Ranskan hiljattain valloittaman siirtomaan keskiosassa. Hänen virallinen syntymäaikansa on keksitty myöhemmin, ja se saattaa poiketa usealla vuodella todellisesta. Houphouët-Boignyn äiti kuului baule-kansan akoue-heimon animistiseen päällikkösukuun. Varhain kuolleen isän on kerrottu olleen Ranskan Sudanista tullut muslimi. Poika, jonka etunimi oli alun perin Dia, kastettiin kymmenvuotiaana katoliseen uskoon, ja hän sai nimen Félix. Siirtyessään politiikkaan hän otti lisänimen Boigny (”pässi” tai itsepäinen ”jäärä”).
Houphouët-Boigny kävi yläkoulun Norsunluurannikon silloisessa pääkaupungissa Bingervillessä ja valmistui vuonna 1921 opettajaksi William Pontyn normaalikoulusta Senegalissa. Hän jatkoi opintojaan Dakarin lääketieteellisessä opistossa ja valmistui vuonna 1925 apulaislääkäriksi. Vuosina 1925–1939 hän työskenteli Norsunluurannikolla eri kaupunkien sairaaloissa. Veljensä kuoltua Houphouët-Boignysta tuli vuonna 1939 kantonin päällikkö. Hän otti haltuunsa perheensä plantaasiviljelmän, joka tuotti vientiin kahvia, kaakaota ja kautsua. Houphouët-Boignysta tuli pian yksi Norsunluurannikon rikkaimmista plantaasinomistajista.
Ranskalainen poliitikko
Houphouët-Boigny kuului Ranskan kaikkiin hallituksiin vuosina 1956–1961. Hän valmisteli Gaston Defferren kanssa siirtomaiden autonomiakehityksen aloittaneen ”puitelain” (1956) ja oli mukana laatimassa Ranskan viidennen tasavallan perustuslakia (1958), jonka mukaisesti Norsunluurannikosta tuli autonominen tasavalta. Houphouët-Boigny kannatti autonomioista koostuvaa Ranskan yhteisöä ja vastusti Ranskan Länsi-Afrikan yhtenäisyyspyrkimyksiä, jotka johtivat Malin liittovaltion perustamiseen vuonna 1959.
Norsunluurannikon yksinvaltias
Siirtomaiden alkaessa itsenäistyä Houphouët-Boigny ryhtyi toukokuussa 1959 Norsunluurannikon pääministeriksi, ja elokuussa 1960 hän julisti vastahakoisesti maansa itsenäiseksi. Hänet valittiin Norsunluurannikon presidentiksi saman vuoden marraskuussa järjestetyissä vaaleissa sekä uudelleen vuosina 1965, 1970, 1975, 1980 ja 1990.
Houphouët-Boigny loi Norsunluurannikolle presidenttijohtoisen yksipuoluejärjestelmän, jossa parlamentilla oli hyvin vähän valtaa. Presidentti hoiti myös pääministerin ja useiden ministerien tehtäviä, toimi valtapuolueen puheenjohtajana ja nimitti alue- ja paikallistason johtajat sekä talous- ja sosiaalineuvoston jäsenet. Sotilaskaappauksen välttämiseksi maan armeija supistettiin minimiin, ja turvallisuudesta huolehtivat puoluemiliisi ja ranskalaiset sotilaat. Ammattiliittojen, nuorisojärjestöjen ja etnisten ryhmien vastarinta kukistettiin tarvittaessa voimatoimin. Houphouët-Boignyn autoritarismia kutsuttiin kuitenkin usein ”hyväntahtoiseksi”. Hän vältti julmuuksia ja pyrki ostamaan vastustajansa puolelleen.
Taloudessa Houphouët-Boigny kehitti erityisesti maatalouden vientialoja. Hän houkutteli maahan ulkomaisia investointeja ja kannusti työperäistä maahanmuuttoa varsinkin Ylä-Voltasta. Markkinaliberalismin ohella valtio kehitti infrastruktuuria ja turvasi kiinteät tuottajahinnat kahville, kaakaolle, puuvillalle ja muille vientituotteille. Norsunluurannikolle syntyi elintarvike-, tekstiili- ja puunjalostusteollisuutta, ja 1970-luvulla alettiin saada tuloja myös Guineanlahden öljystä. 1970-luvun lopulle saakka jatkunut ”Norsunluurannikon talousihme” ja väestön elintason nousu piti opposition hiljaisena. Houphouët-Boignyn Norsunluurannikko ei myöskään ollut afrikkalaisittain erityisen korruptoitunut, tai pikemminkin presidentti salli valtion varojen väärinkäytön vain itselleen.
Presidentin alamäki ja seuraajat
Norsunluurannikon taloudellinen tilanne heikkeni 1980-luvulla raaka-aineiden maailmanmarkkinahintojen laskun ja kuivuuden aiheuttamien katovuosien seurauksena. Houphouët-Boigny tuki kannattajakunnalleen tärkeitä tuottajahintoja ulkomaisten lainojen avulla, mikä vei valtion vararikon partaalle. Työttömyys lisääntyi, ja varsinkin kaupunkiväestön elintaso heikkeni. Houphouët-Boigny menetti kansansuosiotaan, ja hänen kalliiksi tulleet hankkeensa, kuten pääkaupungin siirtäminen Abidjanista presidentin kotikylän paikalle Yamoussoukroon, herättivät arvostelua. Uuteen pääkaupunkiin rakennettiin muun muassa maailman suurin kirkko, kalliiksi tullut Notre-Dame de la Paix.
Vuoden 1990 opiskelijamielenosoitusten seurauksena oppositio sai osallistua vaaleihin ensimmäisen kerran sitten vuoden 1957, ja sen presidenttiehdokas Laurent Gbagbo sai 18 prosenttia äänistä. Kolmekymmentä vuotta tyhjänä olleelle pääministerin paikalle nimitettiin Alassane Ouattara. Vanha ja sairas presidentti menetti otteensa vallasta ja nimitti seuraajakseen kansalliskokouksen puheenjohtajan Henri Konan Bédién. Houphouët-Boignyn suurellisiin hautajaisiin osallistui 22 afrikkalaista valtionpäämiestä ja Ranskan koko silloinen ja entinen valtiojohto.
Houphouët-Boignyn kuolemaa seuranneessa valtataistelussa hänen seuraajansa syrjäytettiin vuoden 1999 sotilasvallankaappauksessa. Vuoden 2000 vaalien jälkeen presidentiksi nousi Laurent Gbagbo. Maa ajautui pian sisällissotaan, joka sai norsunluurannikkolaiset muistelemaan kaiholla Houphouët-Boignyn ajan vakautta ja talouden kukoistusta.
Houphouët-Boignyn mukaan on nimetty Unescon rauhanpalkinto.